hu hu hu hu hu hu hu en hu hu en hu en hu hu en hu hu hu hu hu hu hu en hu en hu hu hu hu hu hu en eo hu es en en en hu hu hu hu hu hu en hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu en hu hu hu hu en hu hu hu es en hu hu en hu hu en hu hu hu hu en hu hu hu hu en en hu hu hu cs hu en hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en en ru hu hu hu en hu hu hu de hu hu hu hu hu hu hu hu hu hu hu fr ru en de en ru en en en ru en hu hu hu sk hu hu hu eu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cv nl an ar arz en ku bg bn ca hbs_lat cy da de el es eu fa fi fr de he hy id es it ja sv ko lb nds nl nb fr pl pt io ro ru hbs_lat en sk hbs_lat sv tr fy vi tr da zh hu hu hu hu hu hu hu hu hu hu
James Garner (színművész) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 21.
Ugrás a navigációhoz Ugrás a kereséshez
Garner, mint Bret Maverick (1960 körül)
2014. július 19. (86 évesen)[2][7][3][4][5]
Az adatok megjelenítéséhez kattints a cím mellett található „[kinyit]” hivatkozásra.
csillag a Hollywoodi Hírességek Sétányán
Golden Globe-díj az év színész felfedezettjének (1957)
Emmy-díj a legjobb férfi főszereplőnek (drámai tévésorozat) (1977)
TCA Career Achievement Award (2010)
A Wikimédia Commons tartalmaz James Garner témájú médiaállományokat.
„James Garner” lehetséges további jelentéseiről lásd: James Garner (egyértelműsítő lap).
James Garner, született James Scott Bumgarner (Norman, Oklahoma, USA, 1928. április 7. – Los Angeles, Kalifornia, 2014. július 19.) amerikai színpadi és filmszínész.
Hat évtizeden keresztül szerepelt nagyszámú kalandfilmben és televíziós sorozatban, így címszereplője volt a népszerű Maverick western-sorozat többször újraindított folytatásaiban, és a Jim Rockford magánnyomozó kalandjairól szóló filmekben (The Rockford Files).[8] Emellett félszáz színházi mű filmes adaptációjában is szerepelt.
Apja, Weldon Warren Bumgarner német bevándorlók gyermeke volt. Anyja, Mildred Scott félig angolszász, félig cseroki származású volt. James három fiútestvér közül legifjabbként született 1928-ban az oklahomai Normanben, Oklahoma Citytől délre. (Szülőháza ma már nem fellehető, helyét 1965-ben elárasztották a Thunderbird-tó nevű új tározó felduzzasztott vizével). Édesanyjuk meghalt, amikor James négyéves volt (1932), özvegy apjuk a fiúkat a nagyanyjukhoz adta gondozásba. Apja többször újranősült. Fiait ismét magához vette, de az új feleség, Wilma nevezetű asszony, gyűlölte és gyakran verte férjének fiait. Különösen Jamest, a legkisebbet üldözte. Tizennégy éves korában James visszaütött, félholtra verte gyűlölt mostohaanyját, aki ezután el is hagyta a családot.[9] Az apa a fiaival együtt Los Angelesbe költözött, és újra megnősült. Apjának későbbi feleségére, bizonyos Grace-re viszont James nagy szeretettel emlékezett egész életében.
Tizenhat évesen (1944) otthagyta a középiskolát, jelentkezett a tengerészethez. Később részt vett a koreai háborúban, kétszer megsebesült, ennek nyomán kétszer megkapta a Bíbor Szív sebesülési érmet.[10]
Hazatérése (1953) után üzemgazdaságtant tanult, de hamarosan New Yorkba ment, hogy a Berghof-iskolában színészmesterséget tanuljon. Alkalmi munkákból tartotta fenn magát, míg 1954-ben bejutott egy broadway-i színpadi produkcióhoz. Ugyanebben az évben névtelen szerepet kapott Edward Dmytryks rendező Zendülés a Caine hadihajón című háborús filmjében, amely Herman Wouk színműve alapján készült. Ezután már sorjában kapta a kisebb filmes és tévés szerepeket.
Garner és Louise Fletcher a Maverick forgatásán (1957)
Az 1957–1962 között készült Maverick című televíziós western-sorozatban már ő kapta a főszerepet, Bret Mavericket, ez széles körben ismertté tette. Egymás után kapta a ajánlatokat, gyakran főszerepre hívták. Különféle műfajú filmekben, sikeresen bizonyította tehetségét westernekben, egyéb kalandfilmekben, krimikben, vígjátékokban és háborús történetekben is. Világsztárok mellett játszott és tanulta a mesterség fogásait.[11]
Legnépszerűbb alakítása a Rockford nyomoz-krimisorozat címszerepe, Jim Rockford magánnyomozó lett. A sorozat filmjeit 1974 és 1980 között sugározták Amerikában, az epizódok egész estés nagyfilmek voltak, az 1970-es évek stílusában. 1981–1982 között Garmer még egyszer visszatért Bret Maverick szerepében, a hasonló című wetsresorozat folytatásában. Tizenkét évvel később, 1994-ben a Maverick – Halálos póker című mozifilmben ezt a címszerepet már a két évtizeddel fiatalabb Mel Gibson vette át Garnertől. Ebben a filmben a 66 éves Garner, korának megfelelően, egy idősebb karaktert alakított, Zane Cooper békebírót, akiről a történet során kiderül, hogy ő Bret Maverick filmbéli apja.[11]
Garner alapított egy saját filmgyártó vállalatot is, mellyel néhány saját filmtervét finanszírozta. Szenvedélyes autóverseny-rajongó volt, maga is vezetett versenyautót. 1956-ban, amikor John Frankenheimer elkészítette Grand Prix című filmjét, a jól felkészült Garnert választotta a főszerepre. 1956 után Garner két évre társtulajdonosa lett az „American International Racers“ (AIR) nevű versenyistállónak. 1969-ben közreműködött Andy Sidaris The Racing Scene című dokumentumfilmjében, amely az AIR történetéről szólt. Garner jelen volt az Indianapolisi 500 mérföldes autóversenyeken is: 1975-ben, 1977-ben és 1985 ő vezette a biztonsági autót (pacecar).
1956-ban házasságot kötött Lois Josephine Fleischman-Clarke-val, akinek már volt egy Kimberley nevű leánya. A család Garner vidéki farmján, Santa Barbara mellett lakott, távol Hollywood zajától.[12] Felesége aktívan gyakorolta zsidó vallását.[13] Közös leányuk, Greta („Gigi“) Garner, aki 1958. január 4-én született,[14] az 1980-as években Nagy-Britanniában sikeres énekesnői karriert futott be.
Garner egész életében az amerikai Demokrata Párt meggyőződéses és harcos támogatója volt. Önéletrajza szerint 1963. augusztus 28-án személyesen, az első sorokban ülve hallgatta Martin Luther King „Van egy álmom” kezdetű híres beszédét. Az 1985-ös „Space” tévésorozat forgatókönyvét az ő kérésére átírták, hogy a főszereplő, Norman Grant szenátor (akit Garner játszott) ne az eredetileg megírt republikánus, hanem demokrata párti legyen.
A Rockford-filmek forgatása során Garner sok ugrással, eséssel, gurulással járó akciójelenetet játszott. Az erős fizikai terhelés miatt régi térdsérülése kiújult, többször meg kellett operálni, a Rockford-sorozatot 1980 után nem folytathatta. A következő években szívproblémái miatt bypass-műtétekre kényszerült.[15]
2008 május elején kisebb agyvérzés érte, műtétre szorult.[16] Ezt követően egészsége meggyengült, már csak narrátorként vagy kommentálóként jelent meg egy-egy filmes projektben. 2014. július 19-én szívinfarktus következtében hunyt el otthonában, Los Angeles elővárosában, Brentwoodban, röviddel 58. házassági évfordulója előtt.[17] Özvegye, Lois Clarke hét évvel később, 2021. október 31-én hunyt el.
1954: Zendülés a Caine hadihajón; névtelen
1957: Szajonara (Sayonara); Mike Bailey százados
1957: Sugarfoot; tévésorozat; Bret Maverick
1959: Fedőneve: Jesse James (Alias Jesse James); Bret Maverick
1960: Cash McCall; Cash McCall
1961: Végzetes rágalom / A gyerekek órája ((The Childrens’ Hour); Dr. Joe Cardin
1957–1962: Maverick; tévésorozat; 61 epizódban; Bret Maverick
1962: A fiúk átmulatott éjszakája (Boys’ Night Out); Fred Williams
1963: A nagy szökés (The Great Escape); „Potyázó” Hendley
1963: Minden izgalmat (The Thrill of It All); Dr. Gerald Boyer
1963: A kerékpáros kereskedők (The Wheeler Dealers); Henry Tyroon
1964: Szerelmi partraszállás (The Americanization of Emily); Charles Edward Madison parancsnok
1964: 36 óra (36 Hours); Jefferson Pike őrnagy
1966: Párbaj Diablónál (Duel at Diablo); Jess Remsberg
1966: Mister Buddwing; Mr. Buddwing
1966: A nagy verseny (Grand Prix); Pete Aron
1967: Fegyverek órája (Hour of the Gun); Wyatt Earp
1969: Támogasd a seriffed! (Support Your Local Sheriff!); Jason
1969: A kicsi nővér (Marlowe); Philip Marlowe
1970: A férfi, akit Sledge-nek hívtak (A Man Called Sledge); Luther Sledge
1971: Hurrá, van bérgyilkosunk! (Support Your Local Gunfighter); Latigo
1971: Vásárra viszem a bőröd (Skin Game); Quincy
1971−1972: Nichols; tévésorozat; 24 epizódban; Frank Nichols seriff
1972: Csak a gazdáikat ölik meg (They Only Kill Their Masters); Abel Marsh
1973: Egy kis indián (One Little Indian); Keyes
1974: A partra vetett cowboy (The Castaway Cowboy); Costain
1978: The New Maverick; tévésorozat; Bret Maverick
1979: Young Maverick, tévésorozat; Bret Maverick
1974–1980: Rockford nyomoz (The Rockford Files); 119 epizódban; tévésorozat; Jim Rockford
1980: Ép test, ép lélek (HealtH); Harry Wolff
1981: The Fan; Jake Berman
1982: Viktor, Viktória (Victor/Victoria); King Marchand
1981−1982: Bret Maverick; tévésorozat, 18 epizódban; Bret Maverick
1984: Páncélos felmentősereg (Tank); Zack
1985: Space, tévé-minisorozat; Norman Grant szenátor
1985: Murphy románca (Murphy’s Romance); Murphy Jones
1986: Az ígéret (Promise); tévéfilm; Bob Beuhler
1988: Naplemente (Sunset); Wyatt Earp
1990: A kitüntetés napja (Decoration Day); tévéfilm; Albert Sidney Finch
1991−1992: Man of the People; tévésorozat; 10 epizódban; Jim Doyle
1992: A dzsentlemanus (The Distinguished Gentleman); Jeff Johnson
1993: Égi tűz (Fire in the Sky); Frank Watters
1993: A füstbement terv (Barbarians at the Gate); tévéfilm; Ross Johnson
1994: Az idő múltával (Breathing Lessons), tévéfilm; Ira Moran
1994: Maverick – Halálos póker (Maverick); Marshal Zane Cooper
1995: Texasi krónikák: Laredo utcái (Streets of Laredo), tévé-minisorozat; Woodrow Call százados
1996: Álnokok és elnökök (My Fellow Americans); Matt Douglas elnök
1997: Halálos csend (Dead Silence), tévéfilm; John Potter
1998: Rejtélyes alkony (Twilight); Raymond Hope
1998: A jog vadorzói (Legalese), tévéfilm; Norman Keane
1994–1999: The Rockford Files (tévéfilm-sorozat); Jim Rockford
1999: Egy különleges éjszaka (One Special Night), tévéfilm; Robert Woodward
2000: Chicago Hope kórház (Chicago Hope); tévésorozat; Hubert „Hue” Miller
2000: God, the Devil and Bob, tévésorozat; 13 epizódban; Isten
2000: Űrcowboyok (Space Cowboys); Tank Sullivan
2000: A választási botrány (The Last Debate), tévéfilm; Mike Howley
2001: Atlantisz: Az elveszett birodalom (Atlantis: The Lost Empire); animációs; Rourke hangja
2002: Egy önéletrajz vázlata (Roughing It); tévéfilm; Samuel Clemens (Mark Twain)
2002: Az igazság napja (First Monday), tévésorozat; 13 epizódban; Thomas Brankin főügyész
2002: Vagány nők klubja (Divine Secrets of the Ya-Ya Sisterhood); Shep Walker
2003: Őslények országa 10: A hosszúnyakúak vándorlása (The Land Before Time X: The Great Longneck Migration), videófilm; Pat hangja
2004: Szerelmünk lapjai (The Notebook); Duke
2003−2005: Pimaszok, avagy kamaszba nem üt a mennykő (8 Simple Rules… for Dating My Teenage Daughter), tévésorozat; 45 epizódban; Jim Egan / C.J. Barnes
2006: A legszebb ajándék (The Ultimate Gift); Howard „Red” Stevens
2007: Harc a Terra bolygóért (Terra); animációs; Doron hangja
↑ Integrált katalógustár. (Hozzáférés: 2014. április 26.)
↑ a b Francia Nemzeti Könyvtár: BnF források (francia nyelven). (Hozzáférés: 2015. október 10.)
↑ a b Encyclopædia Britannica (angol nyelven). (Hozzáférés: 2017. október 9.)
↑ a b SNAC (angol nyelven). (Hozzáférés: 2017. október 9.)
↑ a b Internet Broadway Database (angol nyelven). (Hozzáférés: 2017. október 9.)
↑ Integrált katalógustár. (Hozzáférés: 2014. december 11.)
↑ a b http://www.aveleyman.com/ActorCredit.aspx?ActorID=6336
↑ Micheal Moynihan: James Garner in the ’Rockford Files’ was an irresistible force on our TV screens (angol nyelven). The Irish Examiner, 2014. július 23.
↑ Raymond Strait. James Garner. New York, New York: St. Martin’s Press (1985). ISBN 0-312-43967-9
↑ Beth Ford Roth: James Garner Served In Korean War, Awarded Purple Heart Twice (angol nyelven). (Hozzáférés: 2022. június 30.)
↑ a b „James Garner, Witty, Handsome Leading Man, Dies at 86”, The New York Times, 2014. július 20. (Hozzáférés ideje: 2022. június 30.)
↑ Westernstar und Frauenliebling James Garner wird 80 (német nyelven). N-tv.de, 2008. április 7.
↑ James Garner and Lois Clarke Dated for 14 Days Before Getting Married, 2017. augusztus 18.
↑ Gigi Garner az Internet Movie Database oldalon (angolul)
↑ Trauer um Hollywood-Star. James Garner gestorben (német nyelven). Süddeutsche Zeitung, 2014. július 20. (Hozzáférés: 2022. július 24.)
↑ Steve Gorman: James Garner undergoes surgery after stroke. Reuters (reuters.com), 2008. május 14. [2014. július 27-i dátummal az eredetiből archiválva]. (Hozzáférés: 2022. augusztus 6.)
↑ James Garner starb an einem Herzinfarkt
A Wikimédia Commons tartalmaz James Garner (színművész) témájú médiaállományokat.
James Garner a PORT.hu-n (magyarul)
James Garner az Internetes Szinkronadatbázisban (magyarul)
James Garner az Internet Movie Database-ben (angolul)
James Garner a Rotten Tomatoeson (angolul)
James Garner. Filmkatalógus.hu (magyarul)
James Garner az AlloCiné weboldalán (franciául)
James Garner Pictures (angol nyelven). fanpix.net
ISNI: 0000 0001 0939 0736
A lap eredeti címe: „https://hu.wikipedia.org/w/index.php?title=James_Garner_(színművész)&oldid=25196831”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 21., 19:54
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.